PlexPay

PlexPay var et pyramidespill av varianten Ponzi-svindel startet av nordmannen Frode Jørgensen i 2004.

Offisielt ble PlexPay drevet av Evolve Trading SA som var registrert på Saint Vincent og Grenadinene der Jørgensen først eide alle aksjene. Senere kom flere personer inn som medeiere, blant disse Jarle Johansen. I januar 2005 ble selskapet Pure Investment AS opprettet for å understøtte virksomheten i PlexPay .

PlexPay markedsførte seg som en eventyrlig investeringsmulighet der innskutte midler skulle gi en avkastning på opptil 3 % pr. bankdag.Tidenes friskeste pyramideløfte  Nettavisen På kort tid økte medlemsmassen kraftig, og det ble investert rundt 100 millioner i selskapet. Selve inntjeningssystemet ble kalt Global Profit System og ble oppgitt å gi inntjening fra høyrisikoinvesteringer. I virkeligheten ble medlemmenes uttak finansiert av stadig nye medlemmers innskudd. Deler av pengene ble investert i konseptet People in Profit System.

 Politiets aksjon 

Totalt hadde PlexPay 16 718 medlemmer da Politiet valgte å aksjonere mot virksomheten i september 2005 etter et tips fra Selbu Sparebank etter mistanke om hvitvasking ved overføring av et stort pengebeløp ut av landet. Det ble gjort beslag i datautstyr og bankkonti ble frosset. Frode Jørgensen ble også varetektsfengslet mistenkt for grovt bedrageri, og han fikk også personlige eiendeler inndratt.Siste kapittel på pyramiden Plexpay NetworkMarketing

 Dom 

Jørgensen ble i Trondheim tingrett dømt til fengsel i to år og seks måneder, mens Jarle Johansen fikk ett år og ni måneder. Begge ble samtidig fradømt eiendeler. Dommen ble anket først til Frostating lagmannsrett og siden til Høyesterett, men ankene ble endelig forkastet 15. desember 2009.HR-2009-02343-A, (sak nr. 2009/1255), straffesak, anke over dom Norges Høyesterett

PlexPay ble også beordret å stanse sin virksomhet av amerikanske myndigheter.Cease and Desist Order  Alabama Securities Commission

Det ble anslått av 65 millioner kroner var forsøkt unndratt beskatning i Norge av det som ble utbetalt som gevinster til dem som tjente penger på pyramidespillet.65 Plexpay-millioner unndratt beskatning, Adresseavisen, 16. januar 2010

 Etterspill 

Allerede før dommen mot Jørgensen var endelig stadfestet hadde han vært med på å etablere nettverksselskapet Juugo.Pyramidedømt trønder starter nytt selskap  P4 Lotteritilsynet advarte tidlig mot selskapet og mente at det var et klassisk pyramidespill i strid med Lotteriloven.Pyramidedømt starter på nytt, Aftenposten, 14. januar 2010 «- Slik vi vurderer det, er dette et klassisk pyramidelignende omsetningssystem som er i strid med lotteriloven, sier rådgiver Frode Borge i Lotteritilsynet.» Dette ble ingen stor suksess, og inspirert av Ponzi-svindelen Zeek Rewards etablerte han i 2011 selskapet Bidify som senere byttet navn til MyCenterBid.50 millioner kroner vekk i Petterøe-pyramide Dagbladet

 Referanser 

Kategori:Selskaper etablert i 2004
Kategori:Selskaper opphørt i 2005
Kategori:Tidligere norske selskaper
Kategori:Pyramidespill